wickkiey/tamil-wikipedia-chunked huggingface dataset:
# இரவீந்தர குமார் கோட்னாலா

## விருதுகள் மற்றும் கௌரவங்கள்

கோட்னாலா நொய்டாவில் உள்ள நிறுவனமான அமிட்டி மற்றும் நானோ தொழில் நுட்ப கெளரவப் பேராசிரியர்களில் ஒருவர்.  
| விருது பெற்ற ஆண்டு/ | விருதின் பெயர் | விருது வழங்கிய அமைப்பு | மேற்கோள்கள் |
| --- | --- | --- | --- |
| 2008 | பொருள் அறிவியல் (காந்தப் பொருட்கள்) ஆராய்ச்சி சங்க விருது | இந்தியப் பொருட்கள் ஆராய்ச்சி சங்கம் (இ.பொ.ஆ.ச) |  |
| 2013 | கல்வியாளர் | ஆசியா பசிபிக் அகாடமி மற்றும் பொருட்கள்(ஆ.ப.அ.ம.பொ) |  |
| 2015 | தேசிய அறிவியல் அகாடமி உறுப்பினர் | தேசிய அறிவியல் அகாடமி, அலகாபாத் |  |
| 2018 | இராசா இராமன்னா ஆய்வு உதவித் தொகை | அணு சக்தித் துறை, இந்தியா |  |
| 2020 | சோதனை மற்றும் அளவுத்திருத்த ஆய்வகங்களுக்கான தேசிய அங்கீகார வாரியத்தின் தலைவர் | இந்திய தர கவுன்சில் |  |
| 2018–முதல் தற்போது வரை | தலைவர் | அறிவியல் மதிப்புகளுக்கான சங்கம் | } |
# இரவீந்தர குமார் கோட்னாலா

## தேர்ந்தெடுக்கப்பட்ட வெளியீடுகள்

-
-
# அங்கேரிய ராட்சதப் புறா

**அங்கேரிய ராட்சதப் புறா** (*Hungarian Giant Pigeon*) அங்கேரி நாட்டின் பழமையான புறா இனங்களில் ஒன்றாகும். இவை "புறாக்களின் ராணி" என்ற செல்லப்பெயரால் அழைக்கப்பட்டன.  
நூற்றுக்கணக்கான ஆண்டுகளாக நாக்யால்போல்டு என்ற அங்கேரியச் சமவெளியில் ஒரு பொதுவான புறா இனமாக இருந்து வருகிறது. அவற்றின் மூதாதைய புறாக்கள் பெரும்பாலும் துருக்கியிலிருந்து வந்தவைகளாக இருக்கலாம். மேலும், கீழ் அங்கேரியின் துருக்கிய ஆக்கிரமிப்பு சகாப்தத்தின் போது இவை தேசியமயமாக்கப்பட்டன.  
இதன் அலகிலிருந்து வால் வரை, அங்கேரிய ராட்சதப் புறா 45–50 செ.மீ வரை நீளமும் 25–28 செ.மீ உயரமும் கொண்டுள்ளது. சாதாரண புறாக்களுடன் ஒப்பிடும்போது இது வலுவான எலும்புகளைக் கொண்டுள்ளது. பெண் புறாக்களின் எடை குறைந்தபட்சம் 800 கிராம் ஆகவும் ஆண் புறாக்களின் எடை 900-1000 கிராம் ஆகவும் இருக்கும். இவற்றின் பெரிய அளவு காரணமாக, 1920 ஆம் ஆண்டுகளில் பெரும்பாலும் அமெரிக்காவில் சண்டையிடும் புறாக்களாகப் பயன்படுத்தப்பட்டன. முதலில் வெள்ளை நிறத்தில் இருந்த இவை இப்போது கருப்பு, சாம்பல் மற்றும் பழுப்பு நிறங்களில் காணப்படுகின்றன. தற்போது அங்கேரியில் சுமார் 1500 புறாக்கள் வரை இருப்பதாக கூறப்படுகிறது.
# றிங்கல் தௌபே மேல்நிலைப் பள்ளி

கன்னியாகுமரி மாவட்டம், மைலாடியில் உள்ள றிங்கல் தௌபே மேல்நிலைப் பள்ளி பழமையான பள்ளிகளில் ஒன்றாகும்.இது 1809 இல் நிறுவப்பட்டது. மைலாடியிலிருந்து சுசீந்திரம் செல்லும் பிரதான சாலையில் அமைந்துள்ளது. 6-வது வகுப்பு முதல் 12 ஆம் வகுப்பு வரை ஆண் மற்றும் பெண் மாணவர்கள் இருவரும் இங்கிருந்து கற்றுக்கொள்கிறார்கள்.
# றிங்கல் தௌபே மேல்நிலைப் பள்ளி

## செயல்பாடுகளும் விருதுகளும்

கீழ்கண்ட செயல்பாடுகள் பள்ளியில் செயல்பட்டு வருகிறது.
1. தேசிய மாணவா் படை
1. சாரணர் சங்கம்
1. பசுமைப்படை
1. இளைஞர் செஞ்சிலுவை சங்கம்
1. செந்நாடாப் படை
1. கலந்துரையாடல் அரங்கம்  
பள்ளியின் வளாகத்தை சுற்றி நிழலுக்கான மரங்களைக் கொண்ட பரந்த விளையாட்டு மைதானங்கள் உள்ளன. ஒரு கால்பந்து விளையாட்டு மைதானம் பள்ளி வளாகத்திற்கு சார்ந்து அமைந்துள்ளது.
# றிங்கல் தௌபே மேல்நிலைப் பள்ளி

## வெளி இனைப்புகள்

- http://incrediblekumari.blogspot.com/2011/05/first-english-school-in-southtravancore.html
- https://schools.org.in/kanniyakumari/33300200407/ringle-daube-hss-myladi.html
- https://www.justdial.com/Kanyakumari/Ringle-Taube-Higher-Secondary-School-Mayiladi/9999P4653-4653-180119153518-M2C8_BZDET
- https://stackschools.com/schools/33300200407/ringletaube-hss-mylaudy
# நிசான் சிங் மைதானம்

**நிசான் சிங் மைதானம்** (*Nishan Singh Stadium*) பீகார் மாநிலம் குத்ரா நகரில் உள்ள ஒரு பல்நோக்கு மைதானமாகும். இந்த மைதானம் முக்கியமாக உள்ளூர் துடுப்பாட்டப் போட்டிகளுக்குப் பயன்படுத்தப்படுகிறது. இந்த மைதானமானது முக்கியமாக கால்பந்து, துடுப்பாட்டம் மற்றும் பிற விளையாட்டுப் போட்டிகளை நடத்தப் பயன்படுத்தப்படுகிறது. பகல் இரவு போட்டிகளை நடத்துவதற்கு மைதானத்தில் வசதிகள் உள்ளன. ரஞ்சிக் கோப்பைப் போட்டிகளை விளையாடும் வகையில் இந்தியத் துடுப்பாட்டக் கட்டுப்பாடு வாரியத்தின் அனைத்து விதிமுறைகளையும் கருத்தில் கொண்டு இது உருவாக்கப்பட்டுள்ளது.
# இரனிந்து தில்சான் லியனகே

**இரனிந்து தில்சான் லியனகே** (*Ranindu Dilshan Liyanage*) இலங்கையைச் சேர்ந்த ஒரு சதுரங்க வீரராவார். இரனிந்து லியனகே என்ற பெயராலும் இவர் அறியப்படுகிறார். 2003 ஆம் ஆண்டில் இவர் பிறந்தார். 2020 ஆம் ஆண்டில் இரனிந்து தில்சான் லியனகே இலங்கையின் தேசிய சதுரங்க வாகையாளராகத் திகழ்ந்தார். 2021 ஆம் ஆண்டு சூலை மாதத்தில் பிடே சதுரங்க உலகக் கோப்பையில் பங்கேற்ற முதல் இலங்கையர் ஆனார். பிடே அமைப்பு 2023 ஆம் ஆண்டில் இவருக்கு பன்னாட்டு சதுரங்க மாசுட்டர் என்ற பட்டத்தை வழங்கியது. தற்போது உசுபெக்கிசுத்தான் கிராண்ட்மாசுட்டர் அலெக்சி பார்சோ இவருக்கு பயிற்சியளிக்கிறார்.
# இரனிந்து தில்சான் லியனகே

## சதுரங்க வாழ்க்கை

2009 ஆம் ஆண்டு கம்பகாவின் கலகெடிகேனவில் உள்ள அசோகா தொடக்கப்பள்ளியில் ஆரம்ப வகுப்புகளில் படிக்கும் போது ரனிந்து சதுரங்கத்தில் தனது ஆர்வத்தைத் தொடர்ந்தார். பின்னர் 3 ஆம் வகுப்பில் ஆனந்தா கல்லூரிக்குச் சென்றார். ஆனந்தா கல்லூரியில் மூத்த தேசிய சதுரங்க வீராங்கனை சுனீதா விச்சேசூரியா இவருக்கு பயிற்சி அளித்தார். பின்னர் 2013 ஆம் ஆண்டு இலங்கையின் பன்னாட்டு சதுரங்க மாசுட்டர் ரொமேசு வீரவர்தனவா இவருக்கு பயிற்சி அளித்தார்.  
2016 ஆம் ஆண்டில், சீனாவில் நடைபெற்ற ஆசிய நாடுகள் கோப்பையில் வெண்கலப் பதக்கம் வென்ற 14 வயதுக்குட்பட்ட தேசிய சதுரங்க அணியில் இவர் ஒரு பகுதியாக இருந்தார். இலங்கையில் நடைபெற்ற 2017 மேற்கு ஆசிய இளைஞர் ஆசிய சதுரங்க வாகையாளர் போட்டியில் 14 வயதுக்குட்பட்டவர்கள் பிரிவில் வெண்கலப் பதக்கத்தை வென்றார். பின்னர் இலங்கை சதுரங்க கிராண்ட் பிரிக்சு போட்டியில் 2021 ஆம் ஆண்டின் வெற்றியாளராகவும் உருவெடுத்தார். 2021 ஆம் ஆண்டில் நடைபெற்ற ஆசிய கலப்பு சதுரங்க வாகையாளர் போட்டியிலும் வெண்கலப் பதக்கத்தை வென்றார். 2021 ஆம் ஆண்டு மே மாதத்தில் 2021 இலங்கை தேசிய மன்றங்களிடை சதுரங்க வாகையாளர் போட்டியில் வெற்றியாளர்களாக வெளிவந்த சிறீ செயவர்தனபுர பல்கலைக்கழக அணியில் ஒரு பகுதியாக இருந்தார்.  
உருசியாவின் சோச்சியில் நடைபெற்று வரும் 2021 ஆம் ஆண்டு சதுரங்க உலகக் கோப்பைப் போட்டியிலும் ரனிந்து பங்கேற்றார். சதுரங்க உலகக் கோப்பையில் இலங்கையைப் பிரதிநிதித்துவப்படுத்திய முதல் இலங்கையர் மற்றும் சச்சினி ரணசிங்கேவுக்குப் பிறகு இரண்டாவது இலங்கையர் என்ற பெருமையையும் பெற்றார். 2021 உலகக் கோப்பைப் போட்டியின் முதல் சுற்றில் கடினமான போட்டியில் உருசிய கிராண்ட்மாசுட்டர் கிரிகோரி ஓபரினிடம் தோற்றுப்போனார்.
# சம்பூரா

**சம்பூரா** அல்லது **சோம்பூர்** (*Samboora* or *Sombur*), இந்தியாவின் ஜம்மு & காஷ்மீர் ஒன்றியப் பகுதியில் உள்ள புல்வாமா மாவட்டத்தில் அமைந்த கிராம ஊராட்சி மற்றும் பாம்பூரா வருவாய் வட்டத்தின் நிர்வாகத் தலைமையிடம் ஆகும். சம்பூரா கிராமம், மாவட்டத் தலைமையிடமான புல்வாமாவிற்கு வடக்கே 20.கிலோமீட்டர் தொலைவிலும், சிறிநகருக்கு 15.5 கிலோமீட்டர் தொலைவிலும் உள்ளது.
# சம்பூரா

## புவியியல்

சம்பூரா கிராமம் பிர் பாஞ்சல் மலைத்தொடரில் 5,164 அடி (1,574 மீட்டர்) உயரத்தில், ஜீலம் ஆற்றின் கிழக்குக் கரையில் அமைந்துள்ளது.
# சம்பூரா

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 760 குடியிருப்புகள் கொண்ட சம்பூரா கிராமத்தின் மக்கள் தொகை 4889 ஆகும். அதில் 2465 ஆண்கள் மற்றும் 2424 பெண்கள் உள்ளனர். மக்கள் தொகையில் 6 வயதிற்குட்பட்ட குழந்தைகள் 13.25% வீதம் உள்ளனர். பாலின விகிதம் 1000 ஆண்களுக்கு 983 பெண்கள் வீதம் உள்ளனர். சராசரி எழுத்தறிவு 64.87% ஆக உள்ளது.
# சம்பூரா

## பொருளாதாரம்

சம்பூரா கிராமத்தின் முக்கியப் பொருளாதாரம் வேளாண்மைத் தொழில். குங்குமப்பூ வயல்கள் அதிகம் உள்ளது.
# சம்பூரா

## கல்வி

- அரசு ஆண்கள் மேனிலைப் பள்ளி, சம்பூரா
- அரசு மகளிர் மேனிலைப் பள்ளி, சம்பூரா
- குங்குமப்பூ பொதுப் பள்ளி, சம்பூரா
# ஆசிய குழந்தைகள் திருவிழா

**ஆசிய குழந்தைகள் திருவிழா** (*Asian Children's Festival*) என்பது சிங்கப்பூர் தேசிய நூலக வாரியமும் சிங்கப்பூர் தேசிய புத்தக மேம்பாட்டு மன்றமும் ஆண்டுதோறும் ஏற்பாடு செய்யும் ஒரு நிகழ்வாகும். வாழ்நாள் முழுவதும் கற்றல் பழக்கத்தை ஊக்குவிப்பதும், குழந்தைகளிடையே ஆசிய உள்ளடக்கம் மற்றும் கலாச்சாரத்தின் ஆக்கப்பூர்வமான மற்றும் மகிழ்ச்சியான கற்றலுக்கான வாய்ப்புகளை உருவாக்குவதற்கும் வழங்குவதற்கும் நடத்தப்படுகிறது. இந்த விழா ஆண்டுதோறும் சுமார் 500 பங்கேற்பாளர்களை ஈர்க்கிறது.
# ஆசிய குழந்தைகள் திருவிழா

## வரலாறு

ஆசிய குழந்தைகள் திருவிழாவின் தொடக்க நிகழ்வு 2000 ஆம் ஆண்டில் நடைபெற்றது. 2005 ஆம் ஆண்டில், இந்த நிகழ்வு நவம்பர் 7 முதல் 27 வரை உட்லேண்ட்சு பிராந்திய நூலகத்தில் திறப்பு விழாவுடன் நடைபெற்றது. 2006 ஆம் ஆண்டில் நவம்பர் 15 முதல் 26 வரை நடைபெற்றது.  
இந்த விழாவின் எட்டாவது பதிப்பு 2017 ஆம் ஆண்டு மத்திய பொது நூலகத்தில் நடைபெற்றது. சிங்கப்பூரின் தேசிய புத்தக மேம்பாட்டு மன்றம் இந்நிகழ்வை ஏற்பாடு செய்தது. பி.சே. இலிஞ்சு மற்றும் இலெசுலி உட்வின் உட்பட 18 நாடுகளைச் சேர்ந்த 57 பேச்சாளர்கள் இந்த விழாவிற்கு அழைக்கப்பட்டனர். ஆசியாவிலிருந்து 137 உள்ளீடுகளில் தேர்ந்தெடுக்கப்பட்ட தி லிட்டில் டூரியன் மரத்தின் வெற்றியாளருக்கு இரண்டு ஆண்டுகளுக்கு ஒரு முறை வழங்கப்படும் சுகாலசுட்டிக்கு படப் புத்தக விருதும் விழாவின் போது வழங்கப்பட்டது.<ref name="8th" / இந்த புத்தகம் சிங்கப்பூர் தொழில்நுட்ப நிறுவன மாணவர்களான ஐந்து பேர் கொண்ட குழுவால் உருவாக்கப்பட்டது.  
சிங்கப்பூரில் கோவிட்-19 தொற்றுநோய் பரவியபோது, 2020 மற்றும் 2021 ஆம் ஆண்டுகளில் இத்திருவிழா இலக்க முறையில் நடத்தப்பட்டது.
# தெல்பினிடா

**தெல்பினிடா** (*Delphinida*) என்பது பல திமிங்கலங்களை உள்ளடக்கிய ஓர் உயிரி கிளையாகும். ஓடோன்டோசெட்டி என்ற வரிசையில் உள்ள கடற்பாலூட்டிகளின் ஒரு கிளை ஆகும். இது அனைத்து நவீன கடல் ஓங்கில், கடற்பன்றி, லிபோடிடே மற்றும் இனியிடே போன்ற இவற்றின் உறவினர்களையும் உள்ளடக்கியது.
# முங்கேர் பல்கலைக்கழகம்

**முங்கேர் பல்கலைக்கழகம்** (*Munger University*) இந்தியாவில் பீகார் மாநில பல்கலைக்கழகம் ஆகும். 18 மார்ச் 2018 அன்று பாகல்பூரில் உள்ள தில்கா மாஞ்சி பல்கலைக்கழகத்தை இரண்டாகப் பிரித்து நிறுவப்பட்டது. இப்பல்கலைக்கழகம் 2018-19 கல்வியாண்டு முதல் கல்வி ரீதியாக செயல்படத் தொடங்கியது.
# முங்கேர் பல்கலைக்கழகம்

## வரலாறு

முங்கர் பல்கலைக்கழகம் 18 மார்ச் 2018 அன்று பீகார் மாநில பல்கலைக்கழகங்கள் (திருத்தம் சட்டம், 2016 (பீகார் சட்டம்-1/2017) இன் கீழ் நடைமுறைக்கு வந்தது.  
முங்கர், பூர்ணியா, பாடலிபுத்ரா பல்கலைக்கழகங்களை உருவாக்குவது தொடர்பான மசோதாக்கள் 2016ஆம் ஆண்டில் பீகார் மாநில சட்டமன்றத்தால் நிறைவேற்றப்பட்டன. அரசிதழில் அரசு அறிவித்தபடி 2018 மார்ச் மாதம் பல்கலைக்கழகம் உருவாக்கப்பட்டது அறிவிக்கப்பட்டது.
# முங்கேர் பல்கலைக்கழகம்

## வளாகம்

இப்பல்கலைக்கழகம் தற்போது முங்கர் காவல் தலைமையகத்திற்கு அருகே 25 ஏக்கர் நிலப்பரப்பில் முங்கர் வளாகத்தில் உள்ள ஆர். டி & டி. ஜே கல்லூரியில் இருந்து இயங்கி வருகிறது.
# முங்கேர் பல்கலைக்கழகம்

## கல்லூரிகள்

முங்கர் பல்கலைக்கழகத்தில் 17 உறுப்புக் கல்லூரிகள், 12 இணைக்கப்பட்ட கல்லூரிகள், 5 ஒற்றை ஆசிரியக் கல்விக் கல்லூரிகள் (இணைக்கப்பட்ட கல்வியியல் கல்லூரிகள்) மற்றும் ஒரு இணைக்கப்பட்ட சட்டக் கல்லூரி உள்ளன.
# முங்கேர் பல்கலைக்கழகம்

## கல்லூரிகள்

### இணைவுக் கல்லூரிகள்

- பிசுவநாத் சிங் சட்ட ஆய்வுகள் நிறுவனம்
- சி. என். பி கல்லூரி ஹாதியாமா, சேக்புரா
- தன்ராஜ் சிங் கல்லூரி, சிக்கந்திரா, ஜமுய்
- சர்வதேச கல்லூரி கோசெய்த், லக்கிசராய்
- எம். எஸ். கல்லூரி, அலௌலி, சோனிகார், ககாரியா
- மகிளா மகாவித்யாலயா பாரியா, லக்கிசராய்
- பால்குனி பிரசாத் யாதவ் கல்லூரி, சாகை, ஜமுய்
- ஆர். லால் கல்லூரி லக்கிசராய்
- சஞ்சய் காந்தி மகிளா கல்லூரி ஷேக்புரா
- சியாமா பிரசாத் மகிளா கல்லூரி ஜமுய்
- எசு. ஏ. ஏகலைவா பட்டப்படிப்பு கல்லூரி ஜமுய்
- எசு. பி. என் கல்லூரி கர்ஹி ராம்பூர், முங்கர்
- எசு. கே. கல்லூரி, லோகந்தா, ஜமுய்
- எசு. எசு. கல்லூரி, மெகாசு சேக்புரா
# முங்கேர் பல்கலைக்கழகம்

## கல்லூரிகள்

### உறுப்புக் கல்லூரிகள்

- பி. என். எம். கல்லூரி, பாரியா, இலக்கிசராய்
- பி. ஆர். எம். கல்லூரி, முங்கர்
- டி. எசு. எம். கல்லூரி, ஜாஜா, ஜமுய்
- எச். எசு. கல்லூரி, ஆவேலி கரக்பூர், முங்கர்
- ஜே. எம். எஸ். கல்லூரி, முங்கர்
- ஜக்ஜீவன் ராம் ஷ்ராமிக் மகாவித்யாலயா (ஜே. ஆர். எசு. கல்லூரி)
- ஜமால்பூர் கல்லூரி, ஜமால்பூர்
- கோஷி கல்லூரி, ககாரியா
- கே. டி. கல்லூரி, கோக்ரி ஜமால்பூர், ககாரியா
- கே. கே. எம். கல்லூரி, ஜமுய்
- கே. எம். டி. கல்லூரி, பர்பட்டா, ககாரியா
- கே. எசு. எசு. கல்லூரி, லக்கிசராய்
- மகளிர் கல்லூரி, ககாரியா
- ஆர். டி. கல்லூரி, ஷேக்புரா
- ஆர். டி & டி. ஜே கல்லூரி, முங்கர்
- ஆர். எசு. கல்லூரி, தாராபூர், முங்கர்
- எசு. கே. ஆர். கல்லூரி, பார்பிகா, ஷேக்புரா
- ஆர். லால் கல்லூரி லக்கிசராய்
# இந்தியாவில் கூட்டுறவு இயக்கம்

**இந்தியாவில் கூட்டுறவு இயக்கம்** (*Cooperative movement in India*) என்பது வேளாண் துறை, வங்கி, வீட்டுவசதி ஆகியவற்றில் முக்கிய பங்கு வகிக்கிறது. இந்தியாவில் கூட்டுறவு இயக்கம் நூறாண்டுகளுக்கும் மேலான வரலாற்றைக் கொண்டுள்ளது. இந்திய விடுதலைக்குப் பிறகு கூட்டுறவு இயக்கம் மிக வேகமாக வளர்ந்தது. நாட்டில் ஐந்து இலட்டச்சத்துக்கும் கூடுதலான கூட்டுறவு சங்கங்கள் செயல்பாட்டில் உள்ளதாக ஒரு கணக்கீடு தெரிவிக்கிறது. பல கூட்டுறவு சங்கங்கள், குறிப்பாக சிற்றூர் பகுதிகளில், அரசியல் பங்கேற்பை அதிகரிக்கின்றன, மேலும் ஆர்வமுள்ள அரசியல்வாதிகளால் கூட்டுறவு சங்கங்கள் அவர்களின் அரசியல் படிக்கல்லாகப் பயன்படுத்தப்படுகின்றது.
# இந்தியாவில் கூட்டுறவு இயக்கம்

## வரலாறு

இந்தியாவில் கூட்டுறவு இயக்கம் துவக்க கட்டத்தில் மெதுவாக எழுந்தது. மேலை நாடுகளில் உள்ள விவசாயக்கடன் சங்கங்களைப் போன்ற அமைப்புகளை ஏற்படுத்துவது குறித்து ஆராய சென்னை மாகாண அரசு *சர் பிரெட்ரிக் அகஸ்டஸ் நிக்கல்சன்* என்ற பிரித்தானிய அதிகாரியை நியமித்தது. அவர் 1895, 1897 ஆகிய ஆண்டுகளில் அளித்த அறிக்கையின் அடிப்படையில், பிரித்தானிய அரசாங்கம் கூட்டுறவு சங்கங்களின் சட்டம், 1904 என்பதை உருவாக்கியது. இதில் உள்ள குறைகளைக் களைந்து 1912 இல் இச்சட்டம் திருத்தப்பட்டது. தமிழ்நாட்டின் திருவள்ளூர் மாவட்டத்தில் உள்ள **திரூர்** கிராமத்தில் முதல் கூட்டுறவுச் சங்கம் உருவாக்கபட்டது. ஆசியாவின் முதல் கூட்டுறவுச் சங்கமான இது 1904 ஆகஸ்ட் 30 அன்று ஆதிநாராயண அய்யாவால் தொடங்கப்பட்டது.
# இந்தியாவில் கூட்டுறவு இயக்கம்

## அரசாங்க முயற்சிகள்

### கூட்டுறவு அமைச்சகம்

ஒன்றியக் கூட்டுறவு அமைச்சகம் என்ற பெயரிலான அமைச்சகத்தை இந்திய அரசு 2021 சூலையில் உருவாக்கியது. நாட்டில் கூட்டுறவு இயக்கத்தை வலுப்படுத்துவதற்காக ஒரு தனி நிர்வாக, சட்ட மற்றும் கொள்கை கட்டமைப்பை இந்த அமைச்சகம் கொண்டுள்ளது. இந்த அமைச்சகத்தில் 2021 சூலை 6 அன்று *"சஹகர் சே சம்ரிதி"* (ஒத்துழைப்பு மூலம் செழிப்பு) என்ற தொலைநோக்கு அறிக்கை அறிவிக்கப்பட்டது. இந்த அமைச்சகம் உருவாக்கப்படுவதற்கு முன்பு, இந்த அமைச்சகத்தின் பணிகள் விவசாய அமைச்சகத்தின் கட்டுப்பாட்டில் இருந்தன.  
கூட்டுறவு அமைப்புகளை அடிமட்டத்திலிருந்து வலுப்படுத்துவதையும், கூட்டுறவு நிறுவனங்கள் 'வணிகம் செய்வதை எளிதாக்குவதற்கான' செயல்முறைகளை நெறிப்படுத்தவும், பல மாநிலக் கூட்டுறவு நிறுவனங்களின் (MSCS) வளர்ச்சியைச் செயல்படுத்தவும் நோக்கமாக கொண்டு செயல்படுகிறது. 2021 ஒன்றிய வரவு செலவுத் திட்டத்தை முன்வைக்கும் போது நிதியமைச்சர் நிர்மலா சீதாராமன் இதை முதலில் அறிவித்தார். கேரள கூட்டுறவு மற்றும் பதிவுத் துறை அமைச்சர் வி. என். வாசவன், "புதிய கூட்டுறவு அமைச்சகத்தை உருவாக்குவது மாநில அரசுகளின் உரிமைகளை பறிப்பதாகும்" என்று கூறினார்.
# இந்தியாவில் கூட்டுறவு இயக்கம்

## அரசாங்க முயற்சிகள்

### சட்ட கட்டமைப்பு

**கூட்டுறவு சங்கச் சட்டம் (1912)** இதற்கான சட்ட கட்டமைப்பை வழங்குகிறது.
# இந்தியாவில் கூட்டுறவு இயக்கம்

## அரசாங்க முயற்சிகள்

### கொள்கையும் உத்தியும்

கூட்டுறவு சங்கத் துறையை மேம்படுத்துவதற்காக 2002 ஆம் ஆண்டு **கூட்டுறவுக்கான தேசியக் கொள்கை** உருவாக்கப்பட்டது.
# இந்தியாவில் கூட்டுறவு இயக்கம்

## வேளாண்மை

வேளாண் பொருட்களை சந்தைப்படுத்த உள்ளூர், பிராந்திய, மாநில மற்றும் தேசிய அளவில் கூட்டுறவுச் சங்க வலைப்பின்னல்கள் நாட்டில் உள்ளன. பெரும்பாலும் இதில் கையாளப்படும் பொருட்களாக உணவு தானியங்கள், சணல், பருத்தி, சர்க்கரை, பால், பழம், கொட்டைகள் போன்றவை உள்ளன. மாநில அரசின் ஆதரவால் 1990 களில் மகாராட்டிரத்தில் 25,000 க்கும் மேற்பட்ட கூட்டுறவு சங்கங்கள் அமைக்கபட்டன.
# இந்தியாவில் கூட்டுறவு இயக்கம்

## வேளாண்மை

### வேளாண் பொருட்கள் சந்தைப்படுத்தும் கூட்டுறவு சங்கங்கள்

சர்க்கரையைப் போலவே, இந்தியாவில் பழங்கள், காய்கறிகள் போன்றவற்றை சந்தைப்படுத்தலில் கூட்டுறவு சங்கங்கள் குறிப்பிடத்தக்க பங்கை வகிக்கின்றன. 1980 களில் இருந்து, கூட்டுறவுச் சங்கங்களால் கையாளப்படும் விளைபொருட்களின் அளவு அதிவேகமாக அதிகரித்துள்ளது. சங்கங்களால் சந்தைப்படுத்தப்படும் வேளாண் விளைபொருட்களான பழங்கள் மற்றும் காய்கறிகளில் வாழைப்பழம், மாம்பழம், திராட்சை, வெங்காயம் போன்ற பல விளைபொருட்கள் அடங்கும். சில வணிகர்களின் ஏகபோகமாக இருந்த சாங்தாங்கி பஷ்மினா அதன் மூலப்பகுதியான இலடாக்கில் கூட்டுறவுச் சங்களின் கீழ் இயங்கும் தறிகளினால் நூற்பு, விநியோகச் சங்கிலிகளினால் உரிய விலையைப் பெறும்நிலையை நோக்கி நகர்கின்றனர்.
# இந்தியாவில் கூட்டுறவு இயக்கம்

## வேளாண்மை

### பால் பொருட்கள்

அமுல் மாதிரியை அடிப்படையாகக் கொண்ட பால் பண்ணை, கூட்டுறவுடன், ஒரே சந்தைப்படுத்தலைக் கொண்டு இந்தியாவின் மிகப்பெரிய தன்னிறைவுத் தொழிலாகவும், கிராமப் பகுதிகளில் மிகப்பெருமளவில் வேலைவாய்ப்பை ஏற்படுத்துவதாகவும் உள்ளது. அமுல் மாதிரியை வெற்றிகரமாக செயல்படுத்தியது, இந்தியாவை உலகின் மிகப்பெரிய பால் உற்பத்தியாளராக மாற்றியுள்ளது. ஓரிரு அல்லது அதற்கும் மேற்பட்ட கறவை மாடுகளைக் கொண்ட சிறு, குறு விவசாயிகள், தங்கள் சிறிய பாத்திரத்தில் பாலை எடுத்துக் கொண்டு கிராமங்களில் உள்ள கூட்டுறவு பால் சேகரிப்பு மையங்களில் ஊற்ற நாள்தோறும் இருமுறை வரிசையில் நிற்கின்றனர். மாவட்ட கூட்டுறவுச் சங்கங்களால் பதப்படுத்தப்பட்ட பால், இந்தியாவின் மிகப்பெரிய உணவு பிராண்டான அமுல் பிராண்ட் பெயரில் மாநில கூட்டுறவு கூட்டமைப்பு தேசிய அளவில் சந்தைப்படுத்துகிறது. மேலும் அது பால் பொருட்களின் தரத்தையும் பாலுக்கு மதிப்புக்கூட்டலையும் உறுதி செய்கின்றது.
# இந்தியாவில் கூட்டுறவு இயக்கம்

## வேளாண்மை

### சர்க்கரை

உள்ள ஒரு கூட்டுறவு சர்க்கரை ஆலையில் கரும்பு எடை போடப்படுகிறது.]]
இந்தியாவின் சர்க்கரை உற்பத்தியில் பெரும்பகுதி உள்ளூர் கூட்டுறவுச் சங்கங்களுக்குச் சொந்தமான ஆலைகளில் நடைபெறுகிறது. இந்த சங்கத்தின் உறுப்பினர்களில் சிறு மற்றும் பெரு விவசாயிகள் உட்பட அனைத்து விவசாயிகளும் அடங்குவர், அவர்கள் ஆலைக்கு கரும்பை வழங்குகின்றனர். கடந்த ஐம்பது ஆண்டுகளில், உள்ளூர் சர்க்கரை ஆலைகள் அரசியல் பங்கேற்பை ஊக்குவிப்பதிலும், ஆர்வமுள்ள அரசியல்வாதிகளுக்கு ஒரு படிக்கல்லாகவும் முக்கிய பங்கு வகித்துள்ளன. குறிப்பாக மகாராட்டிர மாநிலத்தில் காங்கிரஸ் கட்சி அல்லது தேசியவாத காங்கிரசு கட்சியைச் சேர்ந்த ஏராளமான அரசியல்வாதிகள் தங்கள் பகுதியில் உள்ள கூட்டுறவு சர்க்கரை ஆலைகளுடன் உறவுகளைக் கொண்டிருந்தனர். மேலும் சர்க்கரை தொழிற்சாலைகளுக்கும் உள்ளூர் அரசியலுக்கும் இடையே ஒரு கூட்டுறவை உருவாக்கியுள்ளனர். இருப்பினும், "நிறுவனத்திற்கு லாபம் வந்தால் பரவாயில்லை, ஆனால் இழப்பு வந்தால் அரசாங்கமே ஏற்க வேண்டும்" என்ற கொள்கை, இந்த சங்களில் பலவற்றை திறமையற்றதாக ஆக்கியுள்ளது.
# இந்தியாவில் கூட்டுறவு இயக்கம்

## வங்கியும் கிராமப்புறக் கடனும்

கூட்டுறவு நிறுவனங்களும் வங்கித் துறையில் பெரும் பங்கு வகிக்கின்றன. இந்தியாவில் கூட்டுறவு வங்கிகள் கிராமப்புற மற்றும் நகர்ப்புற சமூகங்களுக்கு சேவை செய்கின்றன. கூட்டுறவுச் சர்க்கரை ஆலைகளைப் போலவே, இந்த கூட்டுறவு வங்கிகளும் உள்ளூர் அரசியல்வாதிகளின் அதிகாரத் தளமாக செயல்படுகின்றன.
# இந்தியாவில் கூட்டுறவு இயக்கம்

## வீட்டுவசதி சங்கங்கள்

கூட்டுறவு வீட்டுவசதி சங்கங்கள் என்று பரவலாக அறியப்படும் இந்த கூட்டுறவு அமைப்புகள் குறைந்த வருவாய் உள்ள மக்கள் நியாயமான விலையில் வீடுகளைக் கட்ட உதவ நிறுவப்பட்டுள்ளன.
# இந்தியாவில் கூட்டுறவு இயக்கம்

## காதி கூட்டுறவு சங்கங்கள்

2009 ஆம் ஆண்டு நிலவரப்படி, 5,600 பதிவுசெய்யப்பட்ட நிறுவனங்களும், 30,138 காதி கூட்டுறவு சங்கங்கள் இருந்தன. அவை கிட்டத்தட்ட 95 லட்சம் (9.5 மில்லியன்) மக்களுக்கு பணி கொடுத்துள்ளன. அரசாங்கத்தால் வழங்கப்படும் நிதியையையும், அதன் திட்டங்களையும் நேரடியாக செயல்படுத்த காதி மற்றும் கிராமத் தோழில்கள் ஆணையம் நிறுவப்பட்டுள்ளது. காதி மற்றும் கிராமத் தொழில்கள் வாரியங்கள் மூலம், இவை இந்திய மாநில அரசுகளால் உருவாக்கப்பட்ட சட்டப்பூர்வ அமைப்புகளாகும், அவை அந்தந்த மாநிலங்களில் காதி மற்றும் கிராமத் தொழில்களை மேம்படுத்துவதற்காக அமைக்கப்பட்டன. காதி மற்றும் கிராமத் தொழில் வாரியங்கள், காதி மற்றும் கிராம நிறுவனங்கள்/கூட்டுறவுகள்/தொழில்முனைவோருக்கு நிதியளிக்கின்றன.
# இந்தியாவில் கூட்டுறவு இயக்கம்

## இந்தியாவில் உள்ள முக்கிய கூட்டுறவு சங்கங்களின் பட்டியல்

### ஆவின்

ஆவின் என்பது ஒரு வணிக நிறுவனம் ஆகும். இது தமிழ்நாடு கூட்டுறவு பால் உற்பத்தியாளர்கள் கூட்டமைப்பு லிமிடெட்டின் வர்த்தக முத்திரையாக உள்ளது. ஆவின் பால் கொள்முதல் செய்து, பதப்படுத்தி, பால் மற்றும் பால் பொருட்களை நுகர்வோருக்கு விற்பனை செய்கிறது.
# இந்தியாவில் கூட்டுறவு இயக்கம்

## இந்தியாவில் உள்ள முக்கிய கூட்டுறவு சங்கங்களின் பட்டியல்

### அமுல்

இந்தியா கூட்டுறவு நிறுவனமான அமுல் உலகின் மிகப்பெரிய பால் உற்பத்தியாளராக உள்ளது, இது இந்தியாவில் அமுலின் தூண்டுதலால் உருவான வெண்மைப் புரட்சியின் சாதனையாகும். 1946 ஆம் ஆண்டு நிறுவப்பட்ட பால் கூட்டுறவு சங்கமான அமுல் குசராத்தின் ஆனந்தில் அமைந்துள்ளது. வெண்மைப் புரட்சியின் தந்தை என்று அழைக்கப்படும் டாக்டர் வர்கீஸ் குரியன், 30 ஆண்டுகளுக்கும் மேலாக ஜி.சி.எம்.எம். எப். இன் தலைவராக இருந்தார். குஜராத் கூட்டுறவு பால் சந்தைப்படுத்தல் கூட்டமைப்பு லிமிடெட் (ஜி.சி.எம்.எம்.) என்பது அமுல் பிராண்டை நிர்வகிக்கும் கூட்டுறவு அமைப்பாகும். ஜி.சி.எம்.எம். தற்போது குஜராத்தின் 13,000 கிராமங்களில் பரவியுள்ள 3.6 மில்லியன் பால் உற்பத்தியாளர்களைக் கொண்டுள்ள 13 மாவட்ட பால் சங்கங்களின் உச்ச அமைப்பாக உள்ளது.
# இந்தியாவில் கூட்டுறவு இயக்கம்

## இந்தியாவில் உள்ள முக்கிய கூட்டுறவு சங்கங்களின் பட்டியல்

### கருநாடக பால் கூட்டமைப்பு

அமுலுக்கு அடுத்து, கருநாடக பால் கூட்டமைப்பு இந்தியாவின் இரண்டாவது பெரிய பால் கூட்டுறவு அமைப்பு ஆகும். இது கூட்டுறவு கொள்கைகளின் அடிப்படையில் செயல்படும் பால் உற்பத்தியாளர்கள் சங்கங்களின் கூட்டமைப்பு ஆகும். 1974 ஆம் ஆண்டில், பால் மேம்பாட்டுத் திட்டத்தை செயல்படுத்துவதற்காக கருநாடக பால் மேம்பாட்டுக் கழகம் நிறுவப்பட்டது. இந்தத் திட்டம் உலக வங்கியின் உதவியல் கொண்டுவரப்பட்டது. கருநாடக மாநிலம் முழுவதும் 14 பால் தொழிற்சங்கங்களைக் கொண்ட கர்நாடக பால் கூட்டமைப்பு (KMF) மூலம் முதன்மை பால் கூட்டுறவு சங்கங்களிலிருந்து (DCS) பால் கொள்முதல் செய்யப்படுகிறது. இது பால் கொள்முதல் செய்து நுகர்வோருக்கு விநியோகிக்கிறது. இந்தப் பால் நந்தினி என்ற வணிகப் பெயரில் சந்தைப்படுத்தப்படுகிறது.
# இந்தியாவில் கூட்டுறவு இயக்கம்

## இந்தியாவில் உள்ள முக்கிய கூட்டுறவு சங்கங்களின் பட்டியல்

### தோட்டக்கலை உற்பத்தியாளர்கள் கூட்டுறவு சந்தைப்படுத்தல் மற்றும் பதப்படுத்துதல் சங்கம் (ஹாப்காம்ஸ்)

இது 1965 ஆம் ஆண்டு நிறுவப்பட்ட ஒரு விவசாயிகள் சங்கமாகும். ஹாப்காம்ஸ் கருநாடக அரசின் தோட்டக்கலைத் துறையின் அதிகார எல்லைக்கு உட்பட்டது. இது பண்ணை பொருட்களை நேரடியாக சந்தைப்படுத்தும் நோக்கத்துடன் நிறுவப்பட்டது. ஹாப்காம்ஸ் தலைமையகம் பெங்களூருவில் உள்ளது. ஹாப்காம்ஸ் கருநாடகத்தின் பெங்களூர் ஊரகம், பெங்களூர் நகர்ப்புறம், மைசூர், மண்டியா, சிக்கபள்ளாபுரம், ராமநகர் ஆகிய மாவட்டங்களில் பரவியுள்ளது. ஹாப்காம்சின் செயல்பாடுகள் விநியோகம், சேமிப்பு கொள்முதல் ஆகிய மூன்று பணிகளாகும்.
# இந்தியாவில் கூட்டுறவு இயக்கம்

## இந்தியாவில் உள்ள முக்கிய கூட்டுறவு சங்கங்களின் பட்டியல்

### இந்தியக் காஃபி விடுதி

இந்தியக் காப்பி விடுதி என்பது தொழிலாளர் கூட்டுறவு சங்கங்களால் நடத்தப்படும் உணவகச் சங்கிலித் தொடராகும். 1936 ஆம் ஆண்டு காபி செஸ் கமிட்டியால் இந்தியக் காப்பி விடுதி சங்கிலி தொடங்கப்பட்டது. ஐரோப்பியர்கள் மட்டுமே அனுமதிக்கப்பட்ட காப்பி விடுதிகளில் பூர்வீக இந்தியர்கள் அனுமதிக்கப்படாததால் காப்பி விடுதி என்ற யோசனை உருவனது. இந்தியக் காப்பி விடுதியின் முதல் விற்பனை நிலையம் பம்பாயில் திறக்கப்பட்டது. 1940களில் நாடு முழுவதும் 50 காப்பி விடுதிகள் இருந்தன. இந்தியக் காப்பி விடுதிகளை நடத்த, 13 கூட்டுறவு சங்கங்கள் உள்ளன.
# இந்தியாவில் கூட்டுறவு இயக்கம்

## இந்தியாவில் உள்ள முக்கிய கூட்டுறவு சங்கங்களின் பட்டியல்

### தெற்கு பசுமை வேளாண்மை மற்றும் சந்தைப்படுத்தல் பல மாநில கூட்டுறவு சங்கம் லிமிடெட்

இது 2008 ஆம் ஆண்டு நிறுவப்பட்ட ஒரு வேளாண் சங்கமாகும். இந்த சங்கங்களின் செயல்பாட்டுப் பகுதி கேரளம், தமிழ்நாடு ஆகியவை ஆகும். சங்கத்தின் நோக்கம் சமூக, பொருளாதார, சுற்றுச்சூழல் ரீதியாக நிலையான சமூக வளர்ச்சி ஆகும். இயற்கைக்கு தீங்கு விளைவிக்காமல் பல்வேறு மேம்பட்ட நுட்பங்கள் மற்றும் சாகுபடி முறைகள் மேற்கொள்வது குறித்து விவசாயிகளுக்கு விழிப்புணர்வு ஏற்படுத்துவதன் மூலம், மண்ணில் அவர்களின் உழைப்புக்கு நியாயமான வருமானத்தைப் பெற சங்கம் உதவுகிறது.
# இந்தியாவில் கூட்டுறவு இயக்கம்

## இந்தியாவில் உள்ள முக்கிய கூட்டுறவு சங்கங்களின் பட்டியல்

### இந்திய விவசாயிகள் உர கூட்டுறவு சங்கம்

இந்திய விவசாயிகள் உர கூட்டுறவு லிமிடெட் (IFFCO) 1967 நவம்பர் 3 அன்று பல-அலகு கூட்டுறவு சங்கமாக பதிவு செய்யப்பட்டது. பல-மாநில கூட்டுறவு சங்கங்கள் சட்டம் 2002 இயற்றப்பட்டதன் மூலம், சங்கம் பல-மாநில கூட்டுறவு சங்கமாக பதிவு செய்யப்பட்டதாகக் கருதப்படுகிறது. இந்த சங்கம் முதன்மையாக உரங்களை தயாரிப்பதிலும், விநியோகிப்பதிலும் ஈடுபட்டுள்ளது.
# தாமோதர் ராவத்

**தாமோதர் ராவத்** (*Damodar Rawat*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் ஜமூய் மாவட்டம் ஜாஜா நகரைச் சேர்ந்தவர். மாதேபுர பூபேந்திர நாராயண் மண்டல் பல்கலைக்கழகத்தில் 1993ஆம் ஆண்டு முதுகலைப் பட்டம் பெற்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் ஜாஜா சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  
முன்னதாக இவர் 2000ஆம் ஆண்டு சமதா கட்சியின் வேட்பாளராகவும், 2005, 2010, 2020ஆம் ஆண்டுகளில் நடைபெற்றத் தேர்தல்களில் ஜாஜா சட்டமன்றத் தொகுதியிலிருந்து ஐக்கிய ஜனதா தள வேட்பாளராகப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டுள்ளார்.
# தாமோதர் ராவத்

## தேர்தல் செயல்பாடு

### 2025

(Detailed Results at:
https://results.eci.gov.in/ResultAcGenNov2025/ConstituencywiseS04242.htm)
# வந்தன்பிராண்டைட்டு

**வந்தன்பிராண்டைட்டு** (*Vandenbrandeite*) என்பது Cu(UO<sub>2</sub>)(OH)<sub>4</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பெல்சிய நாட்டுப் புவியியலாளர் பியர் வான் டென் பிராண்டே என்பவரின் பெயரால் இக்கனிமம் பெயரிடப்பட்டது. அவர் ஒரு தாதுப் படிவை கண்டுபிடித்தார். இது 1932 ஆம் ஆண்டில் பெயரிடப்பட்டது, அன்றிலிருந்து இது ஒரு செல்லுபடியாகும் கனிமமாக இருந்து வருகிறது.  
பன்னாட்டு கனிமவியல் சங்கம் வந்தன்பிராண்டைட்டு கனிமத்தை Vbdஎன்ற குறியீட்டால் அடையாளப்படுத்துகிறது.
# வந்தன்பிராண்டைட்டு

## பண்புகள்

வந்தன்பிராண்டைட்டு கனிமம் அரை மில்லிமீட்டர் வரை நுண்படிகங்களில் வளரும். இது வட்டமானதாகவோ அல்லது மெல்லிய மரப்பட்டை போன்றதாகவோ இருக்கும். படிகங்கள் {001} அளவில் தட்டையானவை. இணையான திரட்டுகளில், மெல்லிய அடுக்குகளாக செதில் வடிவத்தில் வளர்கிறது. இது தட்டையான வடிவத்தில் உள்ளது, அதாவது ஒரு திசையில் இதன் பரிமாணங்கள் பலவீனமாக உள்ளன. இதன் கதிரியக்க பண்புகளுக்கு கனிமத்தில் உள்ள அதன் கலவை காரணமாகும். கனிமத்தின் இயைபு 59.27% யுரேனியத்தால் ஆனது. யுரேனியம் இந்தக் கனிமத்தின் முக்கிய அங்கமாகும். வந்தன்பிராண்டைட்டு 4,352,567.33 என்ற காமா கதிர் அமெரிக்க பெட்ரோலிய நிறுவன அலகுகள் அளவை கொண்டுள்ள இதன் செறிவு அளவு 229.75 ஆகும். ஆக்சிசன் (23.9%), தாமிரம் (15.82%) மற்றும் ஐதரசன் (1%) ஆகியவை வான்டன்பிரான்டைட்டில் உள்ள பிற வேதியியல் தனிமங்களாகும். கதிரியக்கமாக இருந்தாலும், இந்த கனிமம் ஒளிரும் தன்மை இல்லாமல் இரண்டாம் நிலை கனிமமாக அறியப்படுகிறது.
# பைரேந்திர சிங்

**பைரேந்திர சிங்** (*Birendra Singh*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் பதாயூன் மாவட்டம் வசீர்கஞ்ச் நகரைச் சேர்ந்தவர். பைரேந்திர சிங் புத்த கயாவில் உள்ள மேக்தாத் பல்கலைக்கழகத்தில் 1974ஆம் ஆண்டு இளங்கலை பட்டம் பெற்றுள்ளார். பாரதிய ஜனதா கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் வசீர்கஞ்ச் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். முன்னதாக இவர் 2010ஆம் ஆண்டு நடைபெற்ற சட்டமன்றத் தேர்தலில் முதன் முறையாக வசீர்கஞ்ச் சட்டமன்றத் தொகுதியிலிருந்து பீகார் சட்டமன்ற உறுப்பினர் ஆனார். இதன் பின்னர் இரண்டாம் முறையாக 2020ஆம் ஆண்டு நடைபெற்றத் தேர்தலிலும் போட்டியிட்டு வெற்றிபெற்றார்.
# பீகார் விலங்கு அறிவியல் பல்கலைக்கழகம்

**பீகார் விலங்கு அறிவியல் பல்கலைக்கழகம்** (Bihar Animal Sciences University) என்பது இந்தியாவில் பீகாரின் பாட்னா நகரில் அமைந்துள்ள ஒரு மாநில விவசாய பல்கலைக்கழகம் ஆகும். பீகாரில் கால்நடை மற்றும் விலங்கு அறிவியல் துறையில் கீழ் இது அதிகார வரம்பைக் கொண்டுள்ளது. பீகாருக்கான இரண்டாவது விவசாய முன்னோக்கு திட்ட வரைவில் "பீகார் வேளாண் முன்னோக்கு திட்ட வரைவு 2012-2017"இன் ஒரு பகுதியாக முன்மொழியப்ட்டது. இது அக்டோபர் 2012இல் அப்போதைய இந்திய குடியரசுத் தலைவர் பிரணாப் முகர்ஜியால் தொடங்கப்பட்டது. "கால்நடை, பால் மற்றும் மீன்வளத்திற்கான ஒரு புதிய பல்கலைக்கழகம் மாநிலத்தில் அமைக்கப்படும்" என்ற இதன் இலக்குகளில் ஒன்றாக வரைவு அமைத்தது. இருப்பினும், இப்பல்கலைக்கழகத்தை அமைப்பதற்காக குறிப்பிட்ட நிதி அறிக்கை எதுவும் ஒதுக்கப்படவில்லை. மேலும் நிதியறிக்கை பொது கால்நடை பராமரிப்பு நிதி அறிவிப்பில் வெளியிடப்பட்டது. மூலம் 2016ஆம் ஆண்டில் இந்த பல்கலைக்கழகம் நிறுவப்பட்டது. இது தொடர்பாக ஆகத்து 2016இல் ஒரு சட்டன் பீகார் சட்டப் பேரவையில் நிறைவேற்றப்படு அந்த மாதத்தின் பிற்பகுதியில் அறிவிக்கப்பட்டது. பீகார் வேளாண் பல்கலைக்கழகத்திலிருந்து பீகார் கால்நடை மருத்துவக் கல்லூரி மற்றும் சஞ்சய் காந்தி பால் தொழில்நுட்ப நிறுவனம் ஆகிய இரண்டு கல்லூரிகளையும், பீகார் வேளாண் பல்கலைக்கழகம் மற்றும் இராஜேந்திர வேளாண் பல்கலைக்கழகத்திலிருந்து, மே 2018இல் அங்கீகரிக்கப்பட்டு ஆகத்து 2018இல் நிறுவப்பட்டது. பீகாரில் நிறுவப்பட்ட நான்கு மாநில பல்கலைக்கழகங்களில் ஒன்றான இதில், இராமேசுவர் சிங், முதல் துணைவேந்தராக நியமனம் செய்யப்பட்டதன் மூலம் பல்கலைக்கழகம் சூன் 2017இல்
# பீகார் விலங்கு அறிவியல் பல்கலைக்கழகம்

## கல்வி

கால்நடை அறிவியல் மற்றும் கால்நடை பராமரிப்பு, பால் தொழில்நுட்பம் மற்றும் மீன்வள மேலாண்மை ஆகிய மூன்று துறைகளில் இளநிலை, முதுநிலை, முனைவர் மற்றும் பட்டயப்படிப்புகளை இப்பல்கலைக்கழகம் வழங்குகிறது.
# பீகார் விலங்கு அறிவியல் பல்கலைக்கழகம்

## உறுப்புக் கல்லூரிகள்

பல்கலைக்கழகத்தில் மூன்று உறுப்புக் கல்லூரிகள் உள்ளன.
- பீகார் கால்நடை மருத்துவக் கல்லூரி
- மீன்வளக் கல்லூரி, கிசன்கஞ்ச்
- சஞ்சய் காந்தி பால் தொழில்நுட்ப நிறுவனம்  
இது ஆறு பிற நிறுவனங்களும் பல்கலைக்கழகத்தின் ஆளுமையின் கீழ் உள்ளன.  
- மத்திய கோழி பண்ணை, பாட்னா
- அயல்நாட்டு கால்நடை வளர்ப்பு பண்ணை, பாட்னா
- அரசு எருமைப் பண்ணை, சிபயா (கோபால்கஞ்ச்)
- அரசு கால்நடைப் பண்ணை, கயா
- அரசு ஆடு வளர்ப்பு பண்ணை, பூர்ணியா
- விலங்கு சுகாதாரம் மற்றும் உற்பத்தி நிறுவனம், பாட்னா
# பீகார் பொறியியல் பல்கலைக்கழகம்

**பீகார் பொறியியல் பல்கலைக்கழகம்** (*Bihar Engineering University*) இந்தியாவின் பீகார் மாநிலத்தின் பாட்னாவில் உள்ள பொறியியல் கல்விக்கான மாநில பல்கலைக்கழகம் ஆகும். இது பீகார் அரசாங்கத்தால் நிறுவப்பட்டது. முன்னதாக, பொறியியல் மற்றும் தொழில்நுட்பத்தில் முறையான, சீரான கற்பித்தல், பயிற்சி மற்றும் ஆராய்ச்சியை உறுதி செய்யும் நோக்கத்துடன் பீகாரில் உள்ள வழக்கமான பல்கலைக்கழகங்களுடன் இணைக்கப்பட்டிருந்த அரசு மற்றும்/அல்லது அறக்கட்டளை அல்லது சங்கத்தால் அமைக்கப்பட்டுள்ள அனைத்து பொறியியல் கல்லூரிகள் மற்றும் நிறுவனங்களை இணைக்க பீகார் பொறியியல் பல்கலைக்கழக சட்டம் 2021 (2021 இன் பீகார் சட்டம் 20) இயற்றப்பட்டு, ஆகத்து 9 முதல் நடைமுறைக்கு வந்தது.  
நிதீஷ் குமார் இதன் முதல் வேந்தராக உள்ளார். இப்பல்கலைக்கழகத்தை நிறுவுவதற்கான முன்மொழிவு 2021இல் இறுதி செய்யப்பட்டது. பாட்னாவின் மிதாப்பூரில் உள்ள ஆரியபட்டா அறிவு பல்கலைக்கழக வளாகத்திலிருந்து பீகார் பொறியியல் பல்கலைக்கழகம் செயல்படத் தொடங்கும் என்று 2022ஆம் ஆண்டில் அரசாங்கம் அறிவித்தது.
# பீகார் பொறியியல் பல்கலைக்கழகம்

## இணைப்புக் கல்லூரி

- * இணைக்கப்பட்ட கல்லூரிகளின் பட்டியல்
# சியாம் தவந்திரன்

**சியாம் தவந்திரன்** (*Shiyam Thavandiran*) கனடா நாட்டைச் சேர்ந்த ஒரு சதுரங்க வீரராவார். 1992 ஆம் ஆண்டு மே மாதம் 25 ஆம் தேதியன்று ஒண்டாரியோ மாநிலத்தின் டொரண்டோ நகரத்தில் இவர் பிறந்தார். பிடே அமைப்பு 2017 ஆம் ஆண்டில் இவருக்கு பன்னாட்டு சதுரங்க மாசுட்டர் பட்டத்தை வழங்கியது. இந்தியாவின் கோவாவில் நடைபெற்ற 2025 சதுரங்க உலகக் கோப்பை போட்டியில் விளையாடினார். முதல் சுற்றில் எசுப்பானியாவின் கிராண்டுமாசுட்டர் தேனியல் யுஃப்பாவிடம் வீழ்ந்தார்.
# சியாம் தவந்திரன்

## சதுரங்க வாழ்க்கை

தனது 7 வயதில் சியாம் தவந்திரன் சதுரங்கம் விளையாடத் தொடங்கினார். உலக பத்து வயதுக்கு உட்பட்டோர் வாகையாளர் போட்டியில் 8ஆவது இடத்தைப் பிடித்தார். 12 வயதில் கனடிய இளைய வாகையாளர் போட்டியில் வெற்றி பெற்று வாகையாளரானார்.  
2012 ஆம் ஆண்டு சனவரி மாதத்தில் கனடிய பல்கலைக்கழக வாகையாளர் போட்டியை வென்றார். இது அவரது மேற்கு ஒண்டாரியோ பல்கலைக்கழக அணி (அமன் ஆம்பிள்டன், இராசா பஞ்ச்வானி மற்றும் இயசுட்டின் மெக்டொனால்டு) வாகையாளராக உதவியது.  
2024 ஆம் ஆண்டு ஏப்ரல் மாதத்தில் கனடிய சதுரங்க வாகையாளர் போட்டியை வென்றார். இந்த போட்டியில் இவர் தோற்கடிக்கப்படாமல் இருந்தார். சான் ரோட்ரிக்-லெமியூக்சு, ராசா பஞ்ச்வானி, நிகோலே நோரிட்சின் மற்றும் கிராண்ட்மாசுட்டர் பேட்டர் சாம்புவேவ் போன்ற பிற வலிமையான வீரர்களுக்கு எதிராக வெற்றிகளைப் பெற்றார். 2024 ஆம் ஆண்டு செப்டம்பர் மாதத்தில் 45 ஆவது சதுரங்க ஒலிம்பியாடு போட்டியில் கனடா நாட்டைப் பிரதிநிதித்துவப்படுத்தினார். அங்கு இவர் முறையே மூன்றாவது மற்றும் கடைசி சுற்றுகளில் உயர் மதிப்பீடு பெற்ற கிராண்ட்மாசுட்டர்களான சுடெபன் சில்கா மற்றும் துரான் துவான் மின் ஆகியோரை தோற்கடித்தார்.
# சியாம் தவந்திரன்

## தனிப்பட்ட வாழ்க்கை

சதுரங்கப் பலகையைத் தவிர்த்து, இயந்திரக் கற்றல் பொறியாளராகப் பணிபுரிகிறார்.
# குரு (பக்கவழி நெறிப்படுத்தல்)

**குரு** என்பது, கீழுள்ளவற்றில் ஒன்றைக் குறிப்பிடலாம்.
# குரு (பக்கவழி நெறிப்படுத்தல்)

## முறைமை

- குரு - ஆசான்; ஆசிரியர்; வழிகாட்டி
- குரு பூர்ணிமா - குரு வழிபாட்டு நாள்; ஆசானை வணங்கும் நாள்.
- குருகுலம் - கல்வி கற்கும் பண்டைய முறை
- குரு தட்சணை - ஆசானுக்குத் தரும் ஊதியம்
- குரு பரம்பரை - ஒரு குறிப்பிட்ட ஆசானிடம் கற்றவர் பரம்பரையைக் குறிக்கிறது.
- குருதேசம் - பண்டைய இந்திய நாடெனக் கருதப்படும் கூட்டமைப்பு
- தாளம் (இசை)#தாள உறுப்புக்கள் - தாள உறுப்புகளில் ஒன்று.
# குரு (பக்கவழி நெறிப்படுத்தல்)

## சமயம்

- குரு (கத்தோலிக்கம்) - இயேசுவின் பணிக்குருத்துவத்தை தொடர்ந்து ஆற்றும் ஊழியர்கள்.
- குரு நானக் - சீக்கியர்களின் சமய நிறுவனர்
- குரு அமர் தாஸ் - சீக்கிய தத்துவஞானி
- குரு அர்கோவிந்த் - சீக்கிய சம ஆசான்
- குரு அர்ஜன் - சீக்கிய சமய ஆசான்
- குரு அர் கிருசன் - சீக்கிய சமய ஆசான்
- குரு அங்கது தேவ் - சீக்கிய சமய ஆசான்
# குரு (பக்கவழி நெறிப்படுத்தல்)

## திரைப்படம்

- குரு (1980 திரைப்படம்) - தமிழ் திரைப்படம்
- குரு (2007 திரைப்படம்) - இந்தி, தமிழ், தெலுங்கு திரைப்படம்
# குரு (பக்கவழி நெறிப்படுத்தல்)

## தனிநபர்

- குரு அரவிந்தன் - எழுத்தாளர்
- மன்னர் குரு - அத்தினாபுர அரசர்
# குரு (பக்கவழி நெறிப்படுத்தல்)

## கல்வி

- குரு அங்கத் தேவ் கால்நடை மருத்துவம், விலங்கு அறிவியல் பல்கலைக்கழகம்
# அடிப்படை அளவுகள்

**அளவீட்டியலின் அடிப்படை அளவு ** (*Base unit of measurement*) என்பது அடிப்படை அலகு எனப் பொருள்படும் **base unit** அல்லது **fundamental unit** என்றும் அழைக்கப்படுகிறது. அளவீட்டு அலகு என்பது அடிப்படை அளவுக்காக ஏற்றுக்கொள்ளப்பட்டுள்ள அலகுகள் ஆகும்.வேறு எந்த இயற்பியல் அளவுகளாலும் குறிப்பிட இயலாத அளவுகளைக் குறிப்பிட அடிப்படை அளவுகள் வழக்கமாகப் பயன்படுத்தப்படுகின்றன.SI அடிப்படை அளவுகள் அல்லது பன்னாட்டு அலகுகள் அமைப்பு, மீட்டர், கிலோகிராம், வினாடி, ஆம்பியர், கெல்வின், மோல் மற்றும் கேண்டெலா ஆகிய அடிப்படை அளவுகளைக் கொண்டுள்ளது.  
ஒரு அலகுப் பன்மை (அல்லது ஒரு அலகின் பன்மை) என்பது கொடுக்கப்பட்ட அலகின் முழு எண் மடங்கு ஆகும் ; அதே போல ஒரு அலகுத் துணைப்பெருக்கம் (அல்லது ஒரு அலகின் துணைப் பெருக்கம்) என்பது கொடுக்கப்பட்ட அலகின் துணைப் பெருக்கம் அல்லது அந்த அலகின் ஒரு அலகு பின்ன மதிப்பு ஆகும்.
அலகு முன்னொட்டுகள் என்பது பொதுவாக அடி-10 அல்லது அடி-2 இன் அடுக்கு மடங்குகள் மற்றும் அலகுகளின் துணைப் பெருக்கல்கள் ஆகும்.  
ஒரு அடிப்படை அளவு என்பது வெளிப்படையாக முடிவுசெய்யப்பட ஒன்றாக அமைந்துள்ளது .,
அதே வேளையில் ஒரு வழி அலகு என்பது ஒரு வழி அளவுக்கான சில அடிப்படை அலகுகளின் இணைவு ஆகும்..
# தோஜ்

**தோஜ்**, (*Dhoj*), இந்தியாவின் அரியானா மாநிலத்தில் உள்ள பரிதாபாத் மாவட்டம், பரிதாபாத் வருவாய் வட்டத்தில் அமைந்த கிராம ஊராட்சி ஆகும். தோஜ் கிராமம், மாவட்டத் தலைமையிடமான பரிதாபாத்திற்கு தென்மேற்கே 18.4 கிலோமீட்டர் தொலைவில் உள்ளது. தோஜ் கிராமத்தில் 75 ஏக்கர் பரப்பளவில் அல்-ஃபலா பல்கலைக்கழகம் உள்ளது.
# தோஜ்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 1012 எக்டேர் பரப்பளவும், 2046 குடியிருப்புகளும் கொண்ட தோஜ் கிராமத்தின் மக்கள் தொகை 14,297 ஆகும். அதில் 7578 ஆண்கள் மற்றும் 6719 பெண்கள் உள்ளனர். மக்கள் தொகையில் 6 வயதிற்குட்பட்ட குழந்தைகள் 23.82% வீதம் உள்ளனர். பாலின விகிதம் 1000 ஆண்களுக்கு 887 பெண்கள் வீதம் உள்ளனர். சராசரி எழுத்தறிவு 46.59% ஆக உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே 232 மற்றும் 0 ஆக உள்ளனர்.
# தோஜ்

## கல்வி

- அல்-ஃபலா பல்கலைக்கழகம்
# கே. பி. விசுவநாதன்

**கே. பி. விசுவநாதன்** (*K. P. Viswanathan*) இந்தியாவைச் சேர்ந்த ஓர் அரசியல்வாதியாவார். 1940 ஆம் ஆண்டு ஏப்ரல் மாதம் 22 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இவர் கேரள அரசியலில் இயங்கினார்.
# கே. பி. விசுவநாதன்

## ஆரம்பகால வாழ்க்கை

கே. பி. விசுவநாதன் 1940 ஆம் ஆண்டு ஏப்ரல் 22 ஆம் தேதி குன்னங்குளத்தில் கல்லையில் பங்கன் மற்றும் பருக்குட்டி ஆகியோருக்கு மகனாகப் பிறந்தார். திருச்சூரில் உள்ள கேரள வர்மா கல்லூரி மற்றும் எர்ணாகுளம் அரசு சட்டக் கல்லூரியில் பட்டம் பெற்றார். பின்னர் வழக்கறிஞராகப் பணியாற்றினார்.
# கே. பி. விசுவநாதன்

## தொழில்

விசுவநாதன் இந்திய இளைஞர் காங்கிரசுடன் இணைந்திருந்தார். 1967 ஆம் ஆண்டு முதல் 1970 ஆம் ஆண்டு வரை இளைஞர் காங்கிரசின் திருச்சூர் மாவட்டத் தலைவராகப் பணியாற்றினார். 1977, 1980, மற்றும் 1987 ஆம் ஆண்டுகளில் நடைபெற்ற கேரள சட்டமன்றத் தேர்தல்களில் இந்திய தேசிய காங்கிரசு கட்சியின் சார்பாக குன்னங்குளம் தொகுதியை பிரதிநிதித்துவப்படுத்தி தேர்தலில் போட்டியிட்டு வெற்றி பெற்றார். 1987, 1991, 1996, மற்றும் 2001 ஆம் ஆண்டுகளில், கொடகராவின் பிரதிநிதியாக கேரள சட்டமன்றத்திற்குத் திரும்பினார். 2006 மற்றும் 2011 ஆம் ஆண்டுகளில் கொடகர தொகுதியையும் இவர் சி. ரவீந்திரநாத்திடம் போட்டியிட்டு தோல்வியடைந்தார். விசுவநாதன் கேரள அரசாங்கத்தில் இரண்டு முறை வனம் மற்றும் வனவிலங்கு அமைச்சராகப் பணியாற்றினார். 1991 மற்றும் 1994 ஆம் ஆண்டுகளுக்கு இடையில் நான்காவது கருணாகரன் அமைச்சரவையிலும், 2004 முதல் 2005 வரை முதல் உம்மன் சாண்டி அமைச்சரவையிலும் பணியாற்றினார். 2011 ஆம் ஆண்டு அடைந்த தேர்தல் தோல்வியைத் தொடர்ந்து, விசுவநாதன் அரசியலில் இருந்து ஓய்வு பெற்றார்.  
விசுவநாதன் 2023 ஆம் ஆண்டு திசம்பர் மாதம் 15 ஆம் தேதியன்று தனது 83 வயதில் திருச்சூரில் இறந்தார். மனைவி லலிதா மற்றும் சஞ்சித், ரஞ்சித் என்ற இரண்டு மகன்களை கொண்டது இவரது குடும்பமாகும்.
# ஓக்லா

**ஓக்லா** (*Okhla*) (*Old Canal Housing and Land Authority* என்பதன் சுருக்கப் பெயராகும்).புது தில்லிக்கு தென்கிழக்கே 12.9 கிலோமீட்டர் தொலைவில் அமைந்த ஓக்லா நகர்புற பகுதி தென்கிழக்கு தில்லி மாவட்டத்தில் உள்ளது. ஒக்லா நகர்புற பகுதி, உத்தரப் பிரதேசத்தின் எல்லை அருகே உள்ளது. இதனருகே 15.4 கிலோமீட்டர் தொலைவில் தொழில் நகரமான நொய்டா (**N**ew **O**khla **I**ndustrial **D**evelopment **A**uthority என்பதன் சுருக்கமே Noida என்பதாகும்) உள்ளது. ஓக்லா சட்டமன்றத் தொகுதியில் யமுனை ஆற்றின் கரையில் ஓக்லா நகர்ப்பகுதி உள்ளது.
# ஓக்லா

## கல்வி & தொழில்

- ஜாமியா மில்லியா இஸ்லாமியா, ஓக்லா
- தேசிய சிறு தொழில்கள் கார்ப்பரேசன் (NSIC)
- இந்திரப்பிரஸ்தா தகவல் தொழில்நுட்ப நிறுவனம் (IIITD)
- ஓக்லா தொடருந்து நிலையம்
# ஓக்லா

## அருகமைந்த நகர்புறப் பகுதிகள்

கிழக்கு கைலாஷ், நியூ பிரண்ட்ஸ் காலனி, கல்காஜி, அபுல் பசல் குடியிருப்பு, சுக்தேவ் விகார், கிரேட்டர் கைலாஷ், கோவிந்தப்பூர், சீனிவாஸ்புரி, துக்ளாபாத், சரிதா விகார், சாகீன் பாக், ஜெய்த்பூர், பதர்பூர், சாகீர் நகர், ஓக்லா விகார், கப்பர் மன்சில் விகார், ஹாஜி காலனி மற்றும் ஈஸ்வர் காலனி
# ஓக்லா

## மருத்துவம்

- இந்திரப்பிரஸ்தா அப்போலோ மருத்துவமனை
- அல்-ஷிபா மருத்துவமனை
- கிரிப்ஸ் மருத்துவமனை
- போர்ட்டீஸ் மருத்துவமனை
# பீகார் சுகாதார அறிவியல் பல்கலைக்கழகம்

**பீகார் சுகாதார அறிவியல் பல்கலைக்கழகம்** (*Bihar University of Health Sciences*), என்பது இந்தியாவில் பீகார் மாநிலத்தில் பாட்னாவில், பீகார் சுகாதார அறிவியல் பல்கலைக்கழகச் சட்டம் 2021 (பீகார் சட்டம் 19/2021) மூலம் , பீகார் அரசாங்கத்தால் சூலை 1, 2022-ல் நிறுவப்பட்ட மருத்துவ அறிவியல் பல்கலைக்கழக்ம் ஆகும். நவீன மற்றும் இந்திய மருத்துவ முறைகளில் முறையான, சீரான பயிற்றுவிப்பு, கற்பித்தல், பயிற்சி மற்றும் ஆராய்ச்சியை உறுதி செய்யும் நோக்கத்துடன், பீகாரில் உள்ள பொதுப் பல்கலைக்கழகங்களுடன் முன்னர் இணைக்கப்பட்ட அனைத்து சுகாதார அறிவியல் கல்லூரிகள், மருத்துவக் கல்லூரிகள், நிறுவனங்களையும் இணைக்க இந்த பல்கலைக்கழகம் உருவாக்கப்பட்டது.
# பீகார் சுகாதார அறிவியல் பல்கலைக்கழகம்

## நிர்வாகம்

### ஆளுகை

பீகார் முதலமைச்சர் பீகார் சுகாதார அறிவியல் பல்கலைக்கழகத்தின் வேந்தராக உள்ளார். இப்பல்கலைக்கழகத்தின் முதல் துணைவேந்தராக மருத்துவர் சுரேந்திர நாத் சின்கா நியமிக்கப்பட்டதன் மூலம் இந்த பல்கலைக்கழகம் செயல்பட்ட தொடங்கியது.
# பீகார் சுகாதார அறிவியல் பல்கலைக்கழகம்

## நிர்வாகம்

### இணைப்புகள்

பீகார் சுகாதார அறிவியல் பல்கலைக்கழகம் ஒரு இணைப்புப் பல்கலைக்கழகம் மற்றும் பீகார் மாநிலம் முழுவதும் உள்ள அனைத்து மருத்துவம், செவிலியர், துணை மருத்துவக் கல்லூரிகளின் மீது அதிகார வரம்பைக் கொண்டுள்ளது.
# பீகார் சுகாதார அறிவியல் பல்கலைக்கழகம்

## அரசு மருத்துவக் கல்லூரிகள்

| 01 | பாட்னா மருத்துவக் கல்லூரி மற்றும் மருத்துவமனை | பாட்னா | பாட்னா | 1925 | 200 | அலோபதி |
| --- | --- | --- | --- | --- | --- | --- |
| 02 | தர்பங்கா மருத்துவக் கல்லூரி மற்றும் மருத்துவமனை | தர்பங்கா | தர்பங்கா | 1946 | 120 | அலோபதி |
| 03 | அனுக்ரஹ் நாராயண் மகத் மருத்துவக் கல்லூரி மற்றும் மருத்துவமனை | கயை | கயா | 1969 | 120 | அலோபதி |
| 04 | நாளந்தா மருத்துவக் கல்லூரி மற்றும் மருத்துவமனை | பட்னா | பாட்னா | 1970 | 150 | அலோபதி |
| 05 | ஸ்ரீ கிருஷ்ணா மருத்துவக் கல்லூரி மற்றும் மருத்துவமனை | முசாபர்பூர் | முசாபர்பூர் | 1970 | 120 | அலோபதி |
| 06 | ஜவஹர்லால் நேரு மருத்துவக் கல்லூரி, பாகல்பூர் | பாகல்பூர் | பாகல்பூர் | 1971 | 120 | அலோபதி |
| 07 | அரசு மருத்துவக் கல்லூரி, பெட்டியா | பெத்தியா | மேற்கு சம்பாரண் | 2013 | 120 | அலோபதி |
| 08 | பகவான் மகாவீர் மருத்துவ அறிவியல் நிறுவனம் | பாவாபுரி | நாளந்தா | 2013 | 120 | அலோபதி |
| 09 | ஜன்நாயக் கர்பூரி தாக்கூர் மருத்துவக் கல்லூரி மற்றும் மருத்துவமனை, மாதேபுரா | மதேபுரா | மாதேபுரா | 2020 | 100 | அலோபதி |
| 10 | ESIC மருத்துவக் கல்லூரி மற்றும் மருத்துவமனை, பாட்னா | பிஹ்தா | பாட்னா | 2021 | 100 | அலோபதி |
| 11 | அரசு மருத்துவக் கல்லூரி மற்றும் மருத்துவமனை, பூர்ணியா | பூர்ணியா | பூர்னியா | 2023 | 100 | அலோபதி |
| 12 | ஸ்ரீ ராம் ஜான்கி மருத்துவக் கல்லூரி மற்றும் மருத்துவமனை, சமஸ்திபூர் | சரைரஞ்சன் | சமசுதிபூர் | 2024 | 100 | அலோபதி |
| 13 | அரசு மருத்துவக் கல்லூரி மற்றும் மருத்துவமனை, சாப்ரா | சப்ரா | சரண் | 2025 | 100 | அலோபதி |
# பீகார் சுகாதார அறிவியல் பல்கலைக்கழகம்

## தனியார் மருத்துவக் கல்லூரிகள்

| 01 | லார்டு புத்த கோஷி மருத்துவக் கல்லூரி மற்றும் மருத்துவமனை | சகார்சா | சகார்சா | 2012 | 150 | அலோபதி |  |
| --- | --- | --- | --- | --- | --- | --- | --- |
| 02 | மதுபானி மருத்துவக் கல்லூரி மற்றும் மருத்துவமனை | மதுபானி | மதுபானி | 2018 | 150 | அலோபதி |  |
| 03 | நேதாஜி சுபாஷ் மருத்துவக் கல்லூரி மற்றும் மருத்துவமனை | பிஹ்தா | பாட்னா | 2020 | 150 | அலோபதி |  |
| 04 | ராதா தேவி ஜாகேஸ்வரி நினைவு மருத்துவக் கல்லூரி மற்றும் மருத்துவமனை | முசாபர்பூர் | முசாபர்பூர் | 2021 | 150 | அலோபதி | } |
# பீகார் சுகாதார அறிவியல் பல்கலைக்கழகம்

## செவிலியர் கல்லூரிகள்

| 01 | எ. எச். எசு. செவிலியர் கல்லூரி & மருத்துவமனை | சமஸ்திபூர் | சமஸ்திபூர் | 2023 | 60 अनुक्षित | தனியார் |  |
| --- | --- | --- | --- | --- | --- | --- | --- |
| 02 | லார்ட் புத்த கோஷி செவிலியர் கல்லூரி | சஹர்சா | சஹர்சா | 2023 | 60 अनुक्षित | தனியார் | } |
# பீகார் சுகாதார அறிவியல் பல்கலைக்கழகம்

## மருந்தியல் கல்லூரிகள்

| 01 | அரசு மருந்தியல் நிறுவனம் | பாட்னா | பாட்னா | 1958 | 100 மீ | அரசு |  |
| --- | --- | --- | --- | --- | --- | --- | --- |
| 02 | சாணக்யா மருந்தியல் மற்றும் மருத்துவ அறிவியல் கல்லூரி | சாணக்ய நகர் | போஜ்பூர் | 2008 | 100 மீ | தனியார் |  |
| 03 | லார்ட் புத்த கோசி பார்மசி கல்லூரி | சஹர்சா | சகார்சா | 2020 | 100 மீ | தனியார் | } |
# பீகார் சுகாதார அறிவியல் பல்கலைக்கழகம்

## இணைப்புக் கல்லூரி

-
# மின்னொளிர்வு

**மின்னொளிர்வு** (*Electroluminescent*) என்பது ஒரு ஒளியியல் மற்றும் மின் நிகழ்வு ஆகும். ஒரு பொருளின் வழியாக மின்சாரம் அல்லது வலுவான மின்புலம் கடந்து செல்வதின் விளைவாக இந்த ஒளிர்வு நிகழ்கிறது. வெப்ப வெண்சுடர்வால் கரும்போருளில் ஏற்படும் ஒளி உமிழ்விலிருந்தும், கதிர்வீச்சு ஒளிர்விலிருந்தும், வேதியியல் விளைவுகளால் ஏற்படும் வேதி ஒளிர்வில் இருந்தும், திரவங்களில் ஏற்படும் மின்வேதி உமிழ்வில் இருந்தும், ஒலி ஒளிர்வில் இருந்தும் மற்ற வேதியல், உயிரியல் ஒளிர்வுகளில் இருந்தும் இது வேறுபட்டது.
# மின்னொளிர்வு

## இயங்குமுறை / பொறிமுறை

spectral bandwidth is quite wide at about 85 nm.]]  
மின்னொளிர்வு என்பது ஒரு பொருளில், பொதுவாக ஒரு குறைக்கடத்தியில், எலக்ட்ரான்கள் மற்றும் துளைகளின் கதிரியக்க மீள் சேர்க்கையின் விளைவாகும். கிளர்ந்த எலக்ட்ரான்கள் அவற்றின் ஆற்றலை ஃபோட்டான்களாக - ஒளியாக வெளியிடுகின்றன. மீள் சேர்க்கைக்கு முன்னதாக, ஒளி-உமிழும் டையோட்கள் போன்ற குறைக்கடத்தி மின்னொளிர்வு சாதனங்களில், எலக்ட்ரான்கள் மற்றும் துளைகள் மாசு ஊட்டல் மூலம் பிரிக்கப்பட்டு, ஒரு p-n சந்தியை உருவாக்கலாம், அல்லது மின்னொளிர்வு காட்சிப்படுத்திகளில் உள்ள பாஸ்பர்களைப் போல, வலுவான மின்சார புலத்தால் துரிதப்படுத்தப்பட்ட உயர் ஆற்றல் எலக்ட்ரான்களின் தாக்கத்தால் தூண்டுதல் மூலம் மீள் சேர்க்கை நிகழலாம்.  
ஒரு சூரிய மின்கலம், மேம்படுத்தப்பட்ட திறந்த-சுற்று மின்னழுத்தம் மூலம், அதன் ஒளியிலிருந்து மின்சாரம் தரும் செயல்திறனை மேம்படுத்துவது போலவே, மின்சாரத்திலிருந்து ஒளியைத் (EL) தரும் செயல்திறனையும் மேம்படுத்த முடியும் என்பது சமீபத்தில் நிரூபிக்கப்பட்டுள்ளது.
# மின்னொளிர்வு

## பண்பியல்புகள்

instrument panel with "Panelescent Lighting". Chrysler first introduced cars with EL panel lighting in its 1960 model year.]]
மின்னொளிர்வுத் தொழில்நுட்பங்கள், நியான் அல்லது ஃப்ளோரசன்ட் விளக்குகள் போன்ற அதற்கு ஒப்பான ஒளியமைப்புத் தொழில்நுட்பங்களுடன் ஒப்பிடும்போது மிகக் குறைந்த மின் நுகர்வைக் கொண்டுள்ளன. மேலும் பொருளின் மெல்லிய தன்மை, மின்னொளிர்வு தொழில்நுட்பத்தை விளம்பரத் துறையில் மிக முக்கியமானதாக மாற்றியுள்ளது. மின்ஒளிர்வு விளம்பரப் பலகைகள் மற்றும் அடையாளங்கள் மின்னொளிர்வுத் தொழில்நுட்பத்தின் முக்கிய விளம்பரப் பயன்பாடுகள் ஆகும். மின்ஒளிர்வுத் தாளின் எந்தப் பகுதிகள் ஒளிரும், எப்போது ஒளிரும் என்பதை EL உற்பத்தியாளர்கள் துல்லியமாகக் கட்டுப்படுத்த முடியும். இது விளம்பரதாரர்களுக்கு பாரம்பரிய விளம்பரத் தளங்களுடன் இன்னும் இணக்கமான மற்றும் மிகவும் ஆற்றல்மிக்க விளம்பரங்களை உருவாக்கும் திறனை வழங்கியுள்ளது.  
ஒரு மின்னொளிர்வுப் படலம் என்பது லம்பேர்டியன் ரேடியேட்டர் என்று அழைக்கப்படுகிறது. நியான் விளக்குகள், இழை விளக்குகள் அல்லது LED களைப் போலல்லாமல், மேற்பரப்பின் பிரகாசம் அனைத்து கோணங்களிலிருந்தும் ஒரே மாதிரியாகத் தோன்றும்; மின்னொளிர்வு ஒளி திசை சார்ந்தது அல்ல. மேற்பரப்பிலிருந்து வெளிப்படும் ஒளி முற்றிலும் ஒரே மாதிரியாக இருக்கும் மற்றும் கண்ணால் நன்கு உணரப்படுகிறது. EL படலம் ஒற்றை அதிர்வெண் (ஒற்றை நிற) ஒளியை உருவாக்குகிறது, இது மிகவும் குறுகிய அலைவரிசையைக் கொண்டுள்ளது, சீரானது மற்றும் அதிக தூரத்திலிருந்து தெரியும்.  
கொள்கையளவில், EL விளக்குகளை எந்த நிறத்திலும் உருவாக்கலாம். இருப்பினும், பொதுவாகப் பயன்படுத்தப்படும் பச்சை நிறம் மனித பார்வையின் உச்ச உணர்திறனுடன் நெருக்கமாகப் பொருந்துகிறது, குறைந்த மின் சக்தி உள்ளீட்டிற்கு மிகப்பெரிய வெளிப்படையான ஒளி வெளியீட்டை உருவாக்குகிறது. நியான் மற்றும் ஃப்ளோரசன்ட் விளக்குகளைப் போலல்லாமல், EL விளக்குகள் எதிர்மறை எதிர்ப்பு சாதனங்கள் அல்ல, எனவே அவற்றின் வழியாக பாயும் மின்னோட்டத்தின் அளவைக் கட்டுப்படுத்த கூடுதல் சுற்றுகள் தேவையில்லை. இப்போது பயன்படுத்தப்படும் ஒரு புதிய தொழில்நுட்பம், டிரைவ் அதிர்வெண்ணைப் பொறுத்து 600 முதல் 400 nm வரை ஒளியை வெளியிடும் பன்னிறைமாலை பாஸ்பர்களை அடிப்படையாகக் கொண்டது; இது பெரிய அளவில் அக்வா EL தாளில் காணப்படும் நிறத்தை மாற்றும் விளைவைப் போன்றது.
# மின்னொளிர்வு

## மின்ஒளிர்வுப் பொருட்களின் எடுத்துக்காட்டுகள்

மின்ஒளிர்வு சாதனங்கள் கரிம அல்லது கனிம மின்ஒளிர்வு பொருட்களைப் பயன்படுத்தி தயாரிக்கப்படுகின்றன. பயன்பாட்டில் உள்ள பொருட்கள் பொதுவாக ஒளி வெளியேற அனுமதிக்கும் அளவுக்கு பரந்த அலைவரிசை கொண்ட குறைக்கடத்திகள் ஆகும்.  
மிகவும் பொதுவான கனிம மெல்லிய-படல EL (TFEL) மஞ்சள்-ஆரஞ்சு உமிழ்வைக் கொண்ட ZnS:Mn ஆகும்.  
மின்னொளிர்வு பொருளின் வரம்பின் எடுத்துக்காட்டுகள் பின்வருமாறு:  
- தாமிரத்தால் மாசூட்டப்பட்ட, தூளாக்கப்பட்ட துத்தநாக சல்பைடுசெம்பு (பச்சை நிற ஒளியை உருவாக்கும்) அல்லது வெள்ளி (பிரகாசமான நீல ஒளியை உருவாக்கும்)
- மாங்கனீசுடன் மாசூட்டப்பட்ட மெல்லிய படல துத்தநாக சல்பைடு (ஆரஞ்சு-சிவப்பு நிறத்தை உருவாக்குகிறது)
- போரான் சுவடுகளை உள்ளடக்கிய நீல வைரம் இயல்பாகவே மாசூட்டியாக செயல்படுகிறது.
- இண்டியம் பாஸ்பைடு (InP), காலியம் ஆர்சனைடு (GaAs), மற்றும் காலியம் நைட்ரைடு (GaN) (ஒளி உமிழும் டையோட்கள்) போன்ற குழு III மற்றும் குழு V கூறுகளைக் கொண்ட குறைக்கடத்திகள்.
- [Ru(bpy)3]2+(PF6−)2 போன்ற சில கரிம குறைக்கடத்திகள், இங்கு bpy என்பது 2,2'-பைபிரிடின் ஆகும்.
- டெர்பியம் ஆக்சைடு (மஞ்சள்-பச்சை ஒளி)
# மின்னொளிர்வு

## நடைமுறை செயல்படுத்தல்கள்

மிகவும் பொதுவான மின்னொளிர்வு (EL) சாதனங்கள், தூள் (முக்கியமாக ஒளியமைப்புப் பயன்பாடுகளில் பயன்படுத்தப்படுகின்றன) அல்லது மெல்லிய படலம் (தகவல் காட்சிகளுக்குப் பயன்படுபவை) ஆகியவற்றால் ஆனவை.
# மின்னொளிர்வு

## நடைமுறை செயல்படுத்தல்கள்

### ஒளி உமிழும் மின்தேக்கி(LEC)

in operation (uses 0.08&nbsp;W at 230&nbsp;V, and dates from 1960; lit diameter is 59&nbsp;mm)]]  
ஒளி-உமிழும் மின்தேக்கி, அல்லது LEC, மின்னொளிர்வு குழுக்களை விவரிக்க 1961 முதல் பயன்படுத்தப்படும் ஒரு சொல்லாக உள்ளது. ஜெனரல் எலக்ட்ரிக் நிறுவனம் 1938 ஆம் ஆண்டுக்கான காப்புரிமைகளை பிளாட் மின்னொளிர்வு குழுக்கள் மீது கொண்டுள்ளது. அவை இயந்திரக் குழுக்களின் காட்சிகளுக்கான இரவு விளக்குகளாகவும், பின்னொளிகளாகவும் தயாரிக்கப்படுகின்றன.  
மின்னொளிர்வு குழுக்கள் என்பது வெளிப்புறத் தகடுகளுக்கு இடையே மின்கடத்தா பாஸ்பரைக் கொண்டுள்ள ஒரு மின்தேக்கியாகும்.இது மின்தேக்கி மின்னூட்டம் செய்யப்படும் போது ஃபோட்டான்களை வெளியிடுகிறது. தொடர்புகளில் ஒன்றை வெளிப்படையானதாக மாற்றுவதன் மூலம், வெளிப்படும் பெரிய பகுதி ஒளியை வெளியிடுகிறது.
# மின்னொளிர்வு

## நடைமுறை செயல்படுத்தல்கள்

### காட்சிப் பின்னொளி

பாஸ்பர் அடிப்படையிலான மின்னொளிர்வுக் குழுக்கள், திரவ, படிகக் காட்சிகளுக்கான பின்னொளிகளாக அடிக்கடிப் பயன்படுத்தப்படுகின்றன. அவை ஒப்பீட்டளவில் குறைந்த மின்சாரத்தை மட்டுமே பயன்படுத்துகின்றன. அதே வேளையில் முழு காட்சிக்கும் மென்மையான, சீரான வெளிச்சத்தை உடனடியாக வழங்குகின்றன. இது பேஜர்கள், மணிக்கட்டு கடிகாரங்கள் மற்றும் கணினி கட்டுப்பாட்டு தெர்மோஸ்டாட்கள் போன்ற பேட்டரி மூலம் இயக்கப்படும் சாதனங்களுக்கு மிகவும் பயனுள்ளதாக அமைந்துள்ளது. மேலும் இதன் மென்மையான பச்சை-சியான் பளபளப்பு தொழில்நுட்ப உலகில் மிகப் பரவலானதாக உள்ளது.  
மின்னொளிர்வு பின்னொளிகளுக்கு ஒப்பீட்டளவில் அதிக மின்னழுத்தம் (60 முதல் 600 வோல்ட் வரை) தேவைப்படுகிறது.பேட்டரி மூலம் இயக்கப்படும் சாதனங்களுக்கு, இந்த மின்னழுத்தம் சாதனத்திற்குள் ஒரு பூஸ்ட் மாற்றி சுற்று மூலம் உருவாக்கப்பட வேண்டும். பின்னொளி இயக்கப்படும் போது இந்த மாற்றி பெரும்பாலும் மங்கலான சிணுங்கல் அல்லது சைரன் ஒலியை எழுப்புகிறது. லைன்-வோல்டேஜ் மூலம் இயக்கப்படும் சாதனங்களை மின் இணைப்பிலிருந்து நேரடியாக இயக்கலாம்; சில எலக்ட்ரோலுமினசென்ட் இரவு விளக்குகள் இந்த முறையில் இயங்குகின்றன. அதிகரித்த மின்னழுத்தம் மற்றும் அதிர்வெண்ணுடன் யூனிட் பகுதிக்கு பிரகாசம் அதிகரிக்கிறது
# மின்னொளிர்வு

## தடித்த-படல மின்கடத்தா மின்ஒளிர்வு தொழில்நுட்பம்

தடிமனான படல மின்கடத்தா மின்னொளிர்வுத் தொழில்நுட்பம் (TDEL) என்பது கனடிய நிறுவனமான iFire டெக்னாலஜி கார்ப்பரேஷனால் உருவாக்கப்பட்ட ஒரு பாஸ்பர் அடிப்படையிலான பிளாட் பேனல் டிஸ்ப்ளே தொழில்நுட்பமாகும். TDEL என்பது தடிமனான மற்றும் மெல்லிய-படல செயல்முறைகளை இணைக்கும் கனிம மின்னொளிர்வு (IEL) தொழில்நுட்பத்தை அடிப்படையாகக் கொண்டது. TDEL அமைப்பு கண்ணாடி அல்லது பிற அடி மூலக்கூறுகளால் ஆனது, இதில் ஒரு தடிமனான-படல மின்கடத்தா அடுக்கு மற்றும் பிக்சல்களின் அணியை உருவாக்க இரண்டு செட் மின்முனைகளுக்கு இடையில் இணைக்கப்பட்ட ஒரு மெல்லிய-படல பாஸ்பர் அடுக்கு ஆகியவை அடங்கும். இந்த அணிக்குள் உள்ள கனிம பாஸ்பர்கள் மாற்று மின்சார புலத்தின் முன்னிலையில் ஒளியை வெளியிடுகின்றன.
# மின்னொளிர்வு

## தடித்த-படல மின்கடத்தா மின்ஒளிர்வு தொழில்நுட்பம்

### கலர் பை ப்ளூ

கலர் பை ப்ளூ (CBB) 2003 இல் உருவாக்கப்பட்டது . முந்தைய டிரிபிள் பேட்டர்ன் செயல்முறையை விட கலர் பை ப்ளூ செயல்முறை அதிக ஒளிர்வு மற்றும் சிறந்த செயல்திறனை உடையது. அதிகரித்த மாறுபாடு, சாம்பல் அளவீடு உருவாக்கம் மற்றும் வண்ணத்தின் சீரான தன்மை ஆகியவற்றை குழு முழுவதும் கொண்டுள்ளது.
கலர் பை ப்ளூ என்பது ஒளிஒளிர்வின் இயற்பியலை அடிப்படையாகக் கொண்டது. உயர் ஒளிர்வு கனிம நீல பாஸ்பர் சிறப்பு வண்ண மாற்றப் பொருட்களுடன் இணைந்து பயன்படுத்தப்படுகிறது, அவை நீல ஒளியை உறிஞ்சி சிவப்பு அல்லது பச்சை ஒளியை மீண்டும் வெளியிடுகின்றன, மற்ற வண்ணங்களை உருவாக்குகின்றன.